Forsvarets vernedyktighetsmedaljer

Forsvarets vernedyktighetsmedaljer er norske militære påskjønnelser som i form av medaljer deles ut innenfor hver av de fire forsvarsgrenene. Medaljen ble innstiftet 1. mai 1982

 Tildeling 
Medaljene tildeles som påskjønnelse for fullført førstegangstjeneste og utdeles én for hver forsvarsgren. Disse har alle forskjellig utseende. Medaljene deles ut til personell som har fullført den påkrevde minstetiden for godkjent førstegangstjeneste innenfor den aktuelle forsvarsgrenen, eller for vervede mannskaper og befal som har fullført utdanning av tilsvarende lengde. Medaljene kan forsynes med stjerner på båndet for hver andre fullførte repetisjonsøvelse. Medaljen finnes i begge målformer.

Etter medaljen er tildelt kan den tildeles opp til tre stjerner etter følgende kriterier:

En stjerne for henholdsvis 4, 8 og 12 års påfølgende fast tjenestegjøring for militært personell.
En stjerne for henholdsvis for 6, 12 og 18 måneders tjeneste i internasjonale operasjoner.
En stjerne for hvert 4., 8. og 12. gjennomførte, årlig trening eller øvelser.

Stjernene for vernedyktighetsmedaljene for Hæren, Sjøforsvaret og Heimevernet er forgylte, mens Luftforsvarets medalje nytter forsølvede stjerner.

Forsvarets vernedyktighetsmedaljes båndstriperLuftforsvaretHeimevernetSjøforsvaret Hærencenter|Luftforsvarets stripecenter|Heimevernets stripe center|Sjøforsvarets stripecenter|Hærens stripe

 Typer 
 Hærens vernedyktighetsmedalje (rødt og gult bånd).
 Sjøforsvarets vernedyktighetsmedalje (hvitt og blått bånd). 
 Luftforsvarets vernedyktighetsmedalje (lyseblått og sølvfarget bånd).
 Heimevernets vernedyktighetsmedalje (grønt og gult bånd).

Se også
 Liste over norske dekorasjoner
Verneplikt

Referanser

Litteratur
John Monn: «Vernedyktighetsmedaljen. Del 1», Forsvarets Forum, nr. 9, 1995
John Monn: «Vernedyktighetsmedaljen. Del 2», Forsvarets Forum, nr. 10, 1995

Eksterne lenker
 Heder og ære. Nasjonale og internasjonale dekorasjoner brukt i Norge, bilag til Forsvarets Forum, nr. 5, 2012, Oslo: Forsvarets Forum/Forsvarets Veterantjeneste, 2012
 Medaljer og utmerkelser , Forsvaret.no 
 Statutter for de mest benyttede medaljer i Forsvaret, av 26. april 2012, Forsvaret

Kategori:Norske militære utmerkelser
Kategori:Verneplikt i Norge